OpenLLM-France/wikimedia huggingface dataset:
# Sant Pol-a-Leon, kenta Eskob Kastel

| ◄ Sant Briek, kenta Eskob ar gear a zoug he hano | Sant Pol-a-Leon, kenta Eskob Kastel | Sant Patern, kenta Eskob Gwened ► |
* Ginidik euz a Vreiz-Tramor,
* Abred e klaskaz eur goudor
* Evit miret he ene glan,
* Ha bezan gand Doue unan.
* Goude goulen ouz he gerent
* An aotre da vont d’ar gouent,
* Da zant Ildud, manac’h brudet
* D’an oad a bemp bloaz oe fiziet.
* Eur vech ma ’z eo bet beleget,
* Ar feiz en deveuz prezeget
* Da dud Breiz-Veur a zirede
* D’he glevet euz a bep koste.
* Gwelomp ama, ni, Bretoned,
* Evez Doue en hon andred,
* Gervel a ra da zont d’hor bro
* Ebestel dispar ar feiz beo.
* Da gaout Pol, ar belek santel,
* Eun eal a deu a denn-askel :
* « Gwel du-ze, Pol, dreist ar mor braz,
* « Poblou en denvalijen c’hoaz !
* « Azezed e skeud ar maro
* « Eneou en em goll hep distro ;
* « Aberz Doue, kerz d’ho zikour,
* « Treac’h e vezi d’an enebour !… »
* Pol, o sevel, a gerz raktal,
* Ha ganthan daouzek manac’h-all ;
* Disken a reont oll en Eusa,
* Leun a baianed ar gwasa.
* Kentre sant Pol hag he venec’h
* A ia da brezeg e peb lec’h ;
* Hag aben fin ar c’hoec’hved miz
* An oll a ioa ganed d’ar feiz.
* Ha setu eun eal adarre
* Da gaout Pol, hag a lavare :
* « Servicher feal, it larkoc’h,
* « E gweled Leon, it hueloc’h.... »
* Ar c’hount Wizur a c’houarne
* Douarou bro Leon d’ar mare,
* Hag a roaz d’ezhan he balez
* ’Vit loja he gompagnunez.
* Eun aerouant skrijuz meurbed
* E Kastel zebre tud, loened ;
* Sant Pol goude beza pedet
* Her beuzaz hep tamm drouk ebed.
* Gand pobl ha noblans dibabed,
* Sant Pol a oe eskob sakret ;
* Aliez wele he zenved,
* Siouaz ! oll neuze paianed !
* Erfin dinerzet, ha koz braz,
* Sant Pol he garg a zilezaz,
* Da c’hedal e peoc’h ar maro,
* E goudor eur gouent distro.
# Sant Malo, kenta Eskob Aleth

| ◄ Sant Samson, kenta Eskob Dol | Sant Malo, kenta Eskob Aleth | Santez Gwennik ► |
* Brudet dre galz a vurzudou,
* Malo, gand an oll noblansou,
* Da eskob a oe dibabet
* Er gear Aleth neuze hanvet.
* Na noz, na deiz, repoz ebed,
* Kement e karie he zenved ;
* Gourdrouz a rea paour, pinvidik
* Gand eur garantez birvidik.
* Evel hada rea var he hent
* Burzudou ar brudeta sent ;
* Ken niveruz int, va zud ker,
* N’hellan anê laret eur ger.
* He hardiziegez da damall
* Ho dizursiou d’ar pennou fall
* War vuez an eskob a dennaz
* Eun arne spountuz a drabaz.
* Ma oe red d’ezhan en em denn,
* Lezel oll he zenved a-grenn ;
* Oc’h ho fiziout e Doue an Tad,
* Setu Malo pell o kuitaat.
* Epad m’oa bro Saintonj brudet
* Dre vurzudou an harluet,
* E kear Aleth, ha tro-war-dro,
* E falc’he founnuz ar maro.
* Neuze velont, an dud dallet !
* Penaoz ez int bet faziet ;
* Hag e kasont d’ar pastor mad
* Eun daouzek pe drizek kannad.
* Eun daouzek pe drizek kannad
* D’he bedi da zistrei timad,
* Hag ar c’henta gwella d’Aleth,
* Warzu he bobl oll glac’haret.
* An eskob oe digemeret
* Gand eul levenez vraz meurbed ;
* Hogen, eno na jommaz pell,
* Hervez eun urz deuet gand eun el.
* Erfin, karget a labourou,
* Koz braz, ha leun a vertuziou,
* Malo a ia d’an eüruzded
* Hen doa pell a ioa gounezet.
# Sant Matelin Monkontour

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Sant Matelinn Moncontour, gant Fañch an Uhel ;
* Sant Matelin Monkontour, gant Maurice Duhamel
# Sketla Segobrani vol3/Rann 41

| ◄ Kelennadur Esus | Da evesaat | Roll ar geriou diaes ► |
1° Urz al lizerennou er geriadur-man a zo an urz vrezonek : A B K… G H C’H CH I Y J L… bet heuilhet gand Ar Gonideg, gant Viktor Henry en e Lexique étymologique du breton moderne, gant F. Vallée en e Leçons élémentaires de la Grammaire bretonne, gand aozerien geriaduriou an Notennou hag ar Sketla I ha II. Dereatoc’h eo ouz ar brezoneg eged urz ar galleg. Salo m’en em glevfe an abreta ar gwella an holl c’heriaduriou vrezonek d’her mirout striz !
2° Lenn ar geriadur-man pajennad goude pajennad, rak kalz a c’heriou talvoudus a zo ennan ha n’int ket bet implijet e danevell ar Sketla.
# Klemmou ar Barz koz

| ◄ Kousk an tad | Klemmou ar Barz koz | Kutuilh bleun ► |
Da Gloda ar Prat « Pluenzir ».
* Eun noz o vale dindan an derv bras
* Me a chomas gwall zouezet,
* O klevet bravan mouez a zistonas
* Dindan ar c’hoajou morgousket…
* Ar vouez a gleven a zeblante, hep mar,
* A bell eur vouez kaer ha dudius
* Ha dre ma tostaen d’ezi, o glac’har !
* Oa henvel ouz klemmou truezus…
* Sioul ha didrouz ez on chomet neuze,
* Dirakon na pebez taolen ;
* En e zav eur Barz koz a hirvoude
* Eus son ankenius e delen ;
* E zaoulagad zavet war zu an Nenvou,
* E zeblante bezan o pedi,
* Eus e vuzellou paour e koueze komzou
* Leun a c’hlac’har hag a velkoni…
* — « Pell amzer zo am eus bet hirvoudet,
* » War stad glac’harus ma Bro goant,
* » Hirie evelkent e choman mantret
* » Gant ar vez hag an nec’hamant,
* » O welet Breiziz o tilezel a-grenn
* » Giziou koz ha fur ar Vretoned,
* » Hag o plega seder evel tud dibenn,
* » Da skoueriou hudur ar C’hallaoued…
* » Em amzer gentan, pa oan o sevel,
* » An holl a gane kalonek,
* » Eus eur penn d’egile da Vreiz-Izel
* » Zoniou ha gwerziou brezonek ;
* » En amzer-ze e oa kalz a garante
* » Evit an hano kaer a Vreizad,
* » Breman ma c’henvroïz, tud didrugare,
* » O deus holl ankouaet o brud vad !
* » Hon yaouankizou n’o deus ken dudi
* » Gant kaerder o Mam-Vro garet :
* » Kement dismeganz a reont d’ezi.
* » Gantê Hi a zo dilezet !
* » En he zraouiennou, war lein he meneou
* » E klever… Doue, na pebez mez !
* » He bugale o komz… True, Kendadou,
* » O komz pep tra, pep tra ’ med he Yez…
* » Gwechall er pardoniou, en ebatou,
* » E kane dalc’hmad ar Varzed ;
* » Breman, siouaz, en donder ar c’hoajou,
* » Me a guz bec’h ma foan-spered ;
* » Hekleo ma Zelen p’en klevan o tiston
* » A laka ma daerou da ruilhal,
* » Dirak he c’herden skwiz e ran ma c’halon,
* » War ma dilez e plegan ma zâl !
* » Aman dindan an derv, ma-unanig,
* » E teulan ma zon diwean !
* » Bet a vijen evurus eun tammig
* » Mar klevfe an dud ar c’hân-man…
* » Mes eus mouez ma Zelen hekleo ar c’hoat braz
* » Na ra ket, nan eur zeblant zoken,
* » Daoust ha me a varfe, a varfe, siouaz !
* » Hep na glevfe den ma c’hlemmaden ? »
* D’e vouez, ken ankenius, ha d’e glemmou
* Eo bet teneret ma c’halon :
* — « Bez evurus, Barz koz, sec’h da zaerou,
* » Rak klevet am eus bet da zon,
* » Daoust e d’an avel fall a c’houe war hon Bro
* » Hon yez karet a vevo bepred ;
* » En despet d’an dud fall, ive d’o skouerio,
* » Ni a gomzo yez kaer ar C’helted !
* » Bez eta dinec’h… pa garo Doue,
* » Kwita ar bed-man hep anken,
* » En Breiz a reno c’hoaz ar Garante
* » Hag ar Brezoneg da viken ! ! »
* — « Trugare, trugare, ha d’it ma bennoz,
* » E laras ar Barz koz, evurus,
* » Kenavo, kenvreur, du-hont er Baradoz
* » Hon Breiz-Izel a vo peurbadus ! »
# Klemmou an divroet

* WAR DON  : Silvestrig (Bourgault-Ducoudray)
* Mignoned a Vreiz-Izel, kenvroiz evurus,
* C’houi hag a vev en frankiz ’n eur vro blijadurus,
* Selaouet klemmou poanius eur Breizad o vervel,
* Dizec’het gant ar glac’har da vro goant e gavel.
* Eveldoc’h me ’oa gwechall dinec’h ha dibreder :
* Kentan dremwel ma bue a zo leun a sklerder !
* Perak em eus dastumet, — frouden a zallente ! —
* War eur beure ken lintrus koumoul ar falente ?
* O heuilh skoueriou dirollet ar wall-gompagnunez,
* Em eus dilezet Doue ha kollet ar furnez ;
* Peuc’h glan ma bugaleach me ’rofe hep anken
* Ma bue ’vit ho kavet eur pennadig hepken.
* Deut on pell diouz ma c’herent da glask pinvidigez,
* Kavet em eus dienez, poan ha tristidigez…
* Ar paouran e Breiz-Izel a gav e-tal d’ezan
* Eur mignon da zigemer e hirvoud diwezan.
* Aman, me ’zo ma-unan hep tan na sklerijen,
* ’N eur gamprig noaz ha goullo leun a denvalijen.
* Heol grouezus ma Breiz-Izel, dous e vefe d’in-me
* Gwelet da skeud lugernus war vintiniou miz mae.
* Ar moged du ha flêrius, ’vel eul linsel ganvou,
* A guz ouz ma daoulagad ar gwel eus an nenvou ;
* O ma bro muian karet, na welin ken, allas,
* An oabl o steredenni a-us d’az prajou glas !
* Ma skevent a zo dêvet gant eun êzen c’haro,
* An êr a lonkan bemde en deuz blaz ar maro…
* Aveliou flour Breiz-Izel ’dreuz ar brug hag al lann
* Deut da gas d’an divroet c’houez ar bodig balan !
* Ha te, hunvre vinniget, konfort ar c’hlanvour paour,
* Kas ac’hanon d’am zraouien war da ziouaskell aour,
* Ma klevin c’hoaz kent mervel mouez sklintin ar biniou,
* Kanaouen an alc’houeder ha kloc’h ar pardoniou.
* Siouas, skeuden ma bue a dec’ha goustadig !
* Breiz ne welo birviken distro he mab prodig…
* Doue leun a vadelez, c’houi ’glev ma hirvoudou ;
* Grêt ma ’c’h in da ziskuizan da vered ma zadou !
Koulmig Arvor.
# Klemmou ar c’hantonier

| ◄ Ar « Facteur » | Klemmou ar c’hantonier | Kimiad ar Pilhaouer ► |
* Gwechall me a veve em aez
* Gant nebeut a c’hounidegez ;
* Prizet ’oan gant tud va farroz,
* Ne gleven eur ger dibropos.
* D’am amezeien ’rôen dorn
* Evit an eost e korn pe gorn,
* War an hent ne valee den
* Hep kaozeal en eur dremen.
* Breman ’sell ouzin va nesa
* Gant eul lagad yen peurvuia.
* Râl e kavan eur vouez klouar
* An dishegar ’ren en douar…
* Ne baouezer ken da ehan
* ’Boe m’eo deut ar c’hirri dre dan ;
* Evelto kerz pep marc’h-houarn,
* Ha gwech e kouez em diskouarn
* Komzou displijus, sotoni,
* Gwasoc’h eget ’n eur marchosi.
* An dereadegez ’n hon mesk,
* D’an meno, ne da ket war gresk.
* Daoust d’in da veza aketus,
* ’Renkan gouzanv geriou flemmus.
* Va hent ’zo ’giz eur melezour,
* Ken kompez ha strad eur c’han-dour.
* Warnan pep stern a c’hell ruilha
* Hep kaout tamm aon da re-stronsa.
* Ez gwir, va stad n’ eo ket uhel,
* Met atao e vo tud izel…
* Hor Mestr d’eomp holl hel lavaras,
* Jezus, hor Zalver, da Judas.
* Er bed-man, eun dra a zere :
* Labourat hervez hon dere.
* Karr ha karrigell ha ki kêz,
* Va c’hompagnunez er vuhez,
* Greomp fae war gement den sot
* Ha dreist-holl war al lakepot,
* A c’hoapa va c’heiz kenseurted,
* Bep tro p’ o devez re garget !…
# Klemmou ar c’hlanvour iaouank

| ◄ Paolik | Klemmou ar c’hlanvour iaouank | Jezuz hag ar vugale ► |
* Laboused koant ar c’hoat, ehanit da gana,
* Bezit truez ouz anken hag ouz glac’har ho mignoun,
* Kuzit ho levenez, hirio da vihana,
* Va lezit da vervel, heb kreski va rann-galoun.
* Rag ne d-inn ket hivizikenn,
* Gant levenez, e-skeud ann deliou,
* Da c’hourvez e-c’harz eur wezenn
* Evit klevet ho kanaouennou.
* Gwez a garenn gwelet glaz, d’ann nevez-amzer,
* Dindan avel ann hanv a-boan ma teuec’h da finval ;
* Evit diskouez warc’hoaz ho kaon d’ho mignoun ker,
* Lezit eunn avel grenv enn ho skourrou da voudal.
* Hag hivizikenn ne d-inn ket
* E-c’harz ho troad, dindan ho teliou.
* D’en em astenn evit klevet,
* A-dreuz d’e-hoc’h, pep seurt hirvoudou.
* Sterik arc’hant ar prad, sklear vel eur mellezour,
* Gwelet a reann va skeud enn-oud oc’h en em dreza ;
* Dindan eur goabrenn zu ra vo tenval da zour
* Warc’hoaz, pa lavarinn adie da vuez ar bed-ma,
* Hivizikenn, er ieot livriz,
* N’em gweli ket enn-oud o sellet,
* D’ar pardaez-noz pa gouez ar gliz,
* Pa’z oud gand al loar sklerijennet.
* Mor, enn derveziou kaer ez eann em bagik skanv,
* Gand he lien digor-braz, du-hont, pell da besketa ;
* Pa vezinn tremenet, gra vel e-kreiz ar goanv,
* A-zindan da darsiou, d’ann holl reier braz krena.
* Rag heb dale, va bagik keaz
* War ann aot a vezo dilezet,
* Kazi goloet holl gand ann treaz
* Hag he lien gwenn, evel-d-onn, breinet.
# Klemmvan Itron Nizon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Klemvan itron Nizon (1867)
* Klemvan itron Nizon (1883)
# Klemvan ann Aotrou Karis

Eur boulc’h nevez hirio ann deiz
Zo great, siouaz ! e Breuriez-Breiz :
Barz Menez-Bre a zo maro ;
Eur c’holl braz eo da iez hor bro !   Hor bro, breur ker, n’az klevo ken :
Diskennet oud enn douar ien ;
Hogen beva a ri bepred
Gand ann traou kaer ec’h euz savet.   Breman, e baradoz Doue,
Krog enn da delen adarre,
Ha kan war-n-hi kalz a werzou
D’hor Salver Jezuz, hon Aotrou.   Kan ivez d’ar Werc’hez-Vari
Ar c’hantikou rezoud d’ezhi ;
Kan da Batrounez da vro ger
Heb divez meuleudiou kaer.
Lavar d’Ezhi derc’hel ar Feiz
E kalounou bugale Breiz ;
Lavar d’ezhi derc’hel ho iez
Beo ha glan ato enn ho zouez.
Lavar ivez d’ar varzed koz
A zo gan-ez er baradoz
Ez euz barzed e Breiz-Izel
Hag a zalc’h huel ho baniel.
Barz ker, kousk e peoc’h er vered
Ebarz er vro ma oez ganed ;
D’id e vezo skanv ann douar,
Douar ar vro n’eo ked digar !
Beleg Doue war ar bed-man,
Ez oud enn env euruz gant-han,
Ha tost da iliz sant Jestin
Ec’h asavi kaer ha lirzin.   Diwar ar c’houmoul, gra eur zell
War da vro gez, war Breiz-Izel ;
War da genvreudeur ar varzed,
A ra da ganvou holl kevret.
Ma mignoun Karis, kenavo ;
Er baradoz ni nemgavo ;
Pa vo ma c’horf e deeun ma bez,
E kanimp serz gand ann elez.
# Klemvan maro Keilhen ar Barz

| ◄ Klemvan war ar Vartoloded | Klemvan maro Keilhen ar Barz | Marc’haridik a Geronar ► |
* Zonet, kleier ar Roc’h ha kleier Landreger,
* Zonet ar c’hlaz :
* Eur barz a zo maro, du-hont, ’raok e amzer,
* ’N kreiz ar Gær-Vraz.
* Zonet, kleier Plouyel ha kleier Zant-Erwan,
* Uz d’an diou ster ;
* Gant moueziou glac’haruz, kleier, klemmet hor foan,
* War vez, en ker.
* Merc’hedigou yaouank, displeget ho koeffou,
* Ha c’houi, groage,
* ’N em vantellet en du, rak herie ’zo kanvou,
* En gwirione.
* O nag a garantez en efoa, ’n e galon,
* Evidoc’h-u !
* Hag evit bro ar bruk, an dero, ar gomon
* Hag an itu !
* Kerzet ’ta goustadik ha zïoul, me ho ped,
* ’Hed an hinchou :
* Biken, ma c’hoarezed, da Gellien na zougfed
* Re a ganvou.
* Eur goulm c’hlaz hag eur goulmik wenn,
* En-dro da goz lour Zant-Mikel,
* A nij o diou a denn-askel,
* Hag a nijo da virviken.
* Ac’hane ’weler ar mor glaz
* Oc’h eoni war ar c’herrek,
* Ar parkeier, gwer ha gwezek,
* Bete kein Brê, ar mene kraz.
* Ac’hane e weler Briad,
* Yeltranz, Mode, Gwennou hag Erc’h ;
* Holl Bro-Dreger, seder ha gwerc’h,
* Dirag zellou an Ermeziad.
* Hor Bro a zispak he douzter,
* Etre ar mor hag ar mene ;
* An ser ’zo leun deus hec’h ine,
* Trec’h d’ar Gozni ha d’an Amzer.
* War vor, war zouar hag en ær,
* Dre-holl e man roujou ar Zent.
* ’Vel an dour-red, war ribl an hent,
* An daoulagadou a zo skler.
* A belec’h, goude ar maro,
* Ine ar Barz a choumfe pell
* Deus e vro gaer a Vreiz-Izel,
* Achu ar vuez a zaero ?
* Ar goulm c’hlaz hag ar goulmik wenn,
* Neziet en tour ar goz iliz,
* ’Zo daou ine deut war o c’hiz :
* Ineou Renan ha Kellien.
* En-dro d’eze ’grag ar brini,
* Mez int, en tu-all d’ar maro,
* A nij, en sklerder an nenvo,
* En o huvre, uz d’an dourni.
* En kichen kerik Landreger,
* Pa vin, me ma-unan, maro,
* Me yelo da vet-ê d’am zro,
* Dindan skeuden eun Alc’houeder.
# Klemvan war ar Vartoloded

| ◄ Distro ar Barz | Klemvan war ar Vartoloded | Klemvan maro Keilhen ar Barz ► |
* C’hoarvezet eo ar miziou du :
* Gantê ’r gwall-amzer ’zo arru,
* An amzer garo, didrue,
* ’Vid ar re ’zo er-meaz bemde.
* En fulor an deiz hag an noz,
* Hep eun dale, war ma zi kloz,
* An ti koz a glemm hag a gren,
* E klevan ’n avel o tremen.
* A-wechou ec’h arru sïoul
* Hag e c’houistel zard ouz peb toull,
* Mez e nerz a dastum rak-tal
* Da lampat ’vel eun aneval.
* Ar gwe braz ar muian nerzuz
* ’Zo gweet gand al loen spountuz ;
* Hag an tier, war ar c’hrec’hiou,
* Eo diframmet o zouennou.
* Nijal ’ra ’n deliou hag ar plouz
* A-dreuz d’an oabl gleb, leun a drouz,
* A drouz hag a dewalijen
* En troïgel ar gourventen,
* O gwasa amzer ’zo arru !
* Glao hag avel, hag a bep tu,
* Bemdeiz, en draouien ha war grec’h
* Hag herie gwasoc’h evit dec’h.
* Enep d’an amzer en kounnar,
* Ar paour kez labourer douar,
* ’Dalek ar beure ’zo bepred
* O plomma ar parkou d’an ed.
* Mez re-all, ’dleer klemm ive,
* En riskl a c’hone o buhe,
* En eur vagik branskedilhet
* War ar môr dôn dishualet.
* Ar re-ze ’zo dalc’h-mad dirag
* Ar maro euzuz en o bag :
* Ar vag a strons hag a vigour
* War lein hag en kleuz an erv dour.
* Na oar den petore buhe
* An euz an dud a vôr du-ze,
* Er pellder, en-kreiz ar stourmou,
* Labourerien ar gwagennou.
* O c’houi ’n ho kwele tom, en noz,
* Goud ouzoc’h pegoulz ha penôz
* Ha pelec’h er môr e varvo
* Martoloded kez euz hor bro ?
* An awel gri a yud er gwe,
* Mez c’houi a gousk en ho kwele ;
* Klozet mad eo prenestr ha dor :
* Na glevet ket fulor ar môr.
* Teir gwech am euz graet tro ar bed,
* — Rak war ar môr, pell ec’h oun bet —
* Ha teir gwech gwelet ar maro,
* Etre an dour hag an nenvo.
* Dre-ze, pa deu ar gwall-amzer,
* Ma spered a vale brazder,
* Brazder ar moriou kounnaret
* War lerc’h an holl vartoloded.
* Choaz mar deufe ar c’horf maro
* D’e vammik-bro war al lano,
* Neuze, war an douar zantel,
* ’Pedfe ar wreg hag ar bugel !
* An deiz-all, dirag toull ma forz,
* Eur wreg yaouank a grie forz
* O vont da gerc’hat he fried
* En porz-môr Sant-Malo beuzet.
* Mez pegement na deufont ket
* D’o farrouz koz da beurgousket !
* Taolet du-hont, taolet du-ze,
* Na deuio ket dioute doare.
* Pa yudo ’n avel en ho tor,
* Pedet evid an dud a vôr
* An Itron Varia ’Wir Zikour
* D’o zaveteï euz an dour.
# Kloarek Lambaol

Oberennoù damheñvel pe handelvoù all zo ivez, gwelout Kloarek Lambaul.
| ◄ Kloarek Laoudour | Kloarek Lambaol | Janed Derrien ► |
* Kloaregig Lambol hag e vestrez,
* Braoa daou den ’zo en Montroulez,
* Braoa daou den ’zo en Montroulez.
TRADUCTION. — Le petit clerc de Lampaul et sa maîtresse — [Sont] les deux plus beaux jeunes gens de Morlaix (bis).
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Maryvonne Bouillonnec, Tréguier.
Chanté par Maryvonne Nicol, Plouguiel. Phono Even.
* Kloarek Lambol a lavare,
* Roul ar mekanike !
* ’N ti ’r C’halvez koz pan arrue,
* Roul ar mekanik, digedik, o bravan mekanike !
TRADUCTION. — Le clerc de Lampaul disait, — Roule, la mécanique ! — En arrivant chez le vieux Calvès, — Roule, la mécanique, diguedic, — O belle mécanique !
Chanté par M. Clec’h, Lanrodec. Phono F. Vallée.
# Kloarek Plourin (Duhamel)

Oberennoù damheñvel pe handelvoù all zo ivez, gwelout Kloarek Plourin.
| ◄ La Belle Catoise | Kloarek Plourin | Al leanez ► |
* Pa oan em gwele kousket mad,
* Me n’am moa ken sonj ’met ar vad.
* O tont eun êl d’am dihuni
* « Ha, den yaouank, kousket oc’h c’houi ? »
TRADUCTION. — Comme j’étais dans mon lit bien endormi, — Je n’avais d’autre pensée que le bien ; — Un ange de venir me réveiller : — « Jeune homme, dormez-vous ? »
Eadem.
# Kloarek Laoudour (Duhamel)

Oberennoù damheñvel pe handelvoù all zo ivez, gwelout Kloareg Laoudour.
| ◄ Anna ar Gardien | Kloarek Laoudour | Kloarek Lambaol ► |
* Kloarek ar C’hlouier a lavare
* Birwiken er prizon nan aje,
* Birwiken er prizon nan aje.
TRADUCTION. — Le clerc Le Klouier disait — [Que] jamais en prison il n’irait (bis).
Chanté par Maryvonne Nicol, Plouguiel. Phono Even.
* Kloarek ar C’hlaouder a zo paotr mat,
* Pa ’za gant e vestrez d’an ebad,
* Tralira ! Tralira liralei, Tralira !
TRADUCTION. — Le clerc de Klaouder est un solide garçon, — Quand il va avec sa maîtresse aux ébats. — Tralira, etc.
Chanté par M. l’abbé Olivier, Plouguernevel. Phono F. Vallée.
* Ma mammig paour, mar am c’haret,
* Laverduron dondaine !
* Ma dijuni d’in a riet
* Laverdurondon, dindon,
* Laverron dondaine !
TRADUCTION. — Ma pauvre maman, si vous m’aimez, — Laverduron dondaine ! — Mon déjeuner vous me ferez, — Laverduron, etc.
Noté par l’abbé le Besco, Sainte-Tréphine. Communiqué par M. F. Vallée.
# Kloarek Plourin

Oberennoù damheñvel pe handelvoù all zo ivez, gwelout Kloarek Plourin (Duhamel).
| ◄ Kloarek Javre | Kloarek Plourin | Al Leanes ► |
Ur c’hloarek iaouank a Blourinn ’N eûs c’hoantêt mont da gabusinn ; D’ gabusinn ’n eus c’hoantêt monet, D’ar gouent vraz, kouent Perhet.
 Kriz a galon neb na oelje, En kêr Huelgoat ma vije, ’Welet ann douar o c’hlebia, Gant ar c’hloarek o kimiada :
 — Adieu, ma mamm, adieu, ma zad, Adieu d’ar gêr a Huelgoat ; Adieu d’ar gêr a Huelgoat, D’am c’hoarezed avantur vad.
 Euz ma breudeur n’ gimiadan ket, A deui’ d’ar gouent d’am gwelet ; A deui’ d’ar gouent d’am gwelet, D’ar gouent vraz, kouent Perhet.
 — Ma mab, mar bijac’h bet bêlek, Plijadur ganac’h bon bije bet, Ho kwelet d’ar sul tro ’r vered, En prosession ’n offern-bred.
 — Bea bêlek a zo kargus, Ur vicher a zo danjerus; Ur vicher a zo danjerus, Gwell’ eo bea relijius.
He dad, he vamm a lavare Er gêr ann Naonet p’arrue : (p’arruent) — Pelec’h ’man ’r gouent vraz aman ? Me ’m eûs ur mab kloarek en-han ;
Me ’m eûs en-hi ur mab kloarek, War ar studi d’ vea bêlek. — E-tro ar vered eo ema, Me gred hen klewan o kana ;
 Me gred ema tro ar vered, En prosession ’nn offern-bred. — Demad d’ac’h-c’hui, ma mab kloarek. — D’ac’h, ma zad, p’hoc’h deut d’am gwelet ;
 D’ac’h, ma zad, p’hoc’h deut d’am gwelet. Ma mamm ha hi ’zo en ’iec’hed ? — Iec’hed ’walc’h ’d-eûs digant Doue ; Ho mamm ’zo ama koulz ha me.
 — Itron Varia a Drue, Pegen braz eo ar garante ; Pegen braz eo ar garante A ur vamm ’wit he bugale !
 Dont hanter-kant lew d’am gwelet, Ha me n’am eus ket meritet ! — Ma mab, pa ’z omp deut d’ho kwelet, Petra ho mado a c’hoantêt ?
 — Netra ma mado n’ c’hoantaan. Met ho pennoz da chomm aman. — Bea ’pô hon bennoz hon daou, Hag un neubeud euz hon mado.
 — N’ c’houlennan tra euz ho mado, Met un dousenn mouchouero, Da sec’ha ’r glis hag ann daero, Pa vinn prezek er parousio.
 Pa vô etrezoc’h ar partaj, Roït d’ar baourienn ma heritaj ; Roït m’ heritaj d’ baourienn ma bro, ’Wit m’ho defo sonj ac’hanon ;
 ’Wit m’ho defo sonj ac’hanon, Ma pedfont Doue ewit-on. War mene Kalvar ’zo ur groaz, Ar gaera a welis biskoaz ;
Eomp holl d’ sikour hi dougenn, ’Sambles gant Mari Madalenn ; Ni ’welo hon Zalver binniget Ebars ar groaz krusifiet !
Kanet gant Anna Salik, Plouaret.— 1864.
# Kloarek ar Chevanz

Oberennoù damheñvel pe handelvoù all zo ivez, gwelout Kloarek Ar Chevanz.
| ◄ Kloarek ar Gallig | Kloarek ar Chevanz | Kloarek ar Glaouiar ► |
* Kloarek ar Chevanz a Bont Kado,
* Braoa mab païzant a zo er vro.
* Petra a dalv d’ean bea brao,
* Na pa e barnet d’ar maro ?
TRADUCTION. — Le clerc le Chevanz, de Pont-Cado, — [Est] le plus beau ﬁls de paysan du pays. — Que lui sert-il d’être beau, — Puisqu’il est condamné à mort ?
Chanté par Marie-Jeanne le Bail, Port-Blanc.
N. B. — Cet air est celui de Gourhemenneu Doué (Les Commandements de Dieu) publié par M. Bourgault-Ducoudray, dans ses Trente Mélodies Populaires de Basse-Bretagne.
* Kloarek ar Chilfrank, a Gerwinou,
* En deus bet lazet Mab eun Aotrou,
* Mab eun aotrou kaer a Gerwinou.
TRADUCTION. — Le clerc de Chilfranc, de Gourin, — A tué le fils d’un seigneur, — Le ﬁls d’un beau seigneur de Gourin.
Noté par M. H. Guillerm, Ergué-Armel.
# Kloarek Montroulez

Oberennoù damheñvel pe handelvoù all zo ivez, gwelout Cloarec Montroules.
| ◄ Sekrejou ar c’hloarek | Kloarek Montroulez | Annaig ar Fichant ► |
* Eur c’hloaregig bihan eus a ger Montroulez
* A zo deut d’ar vro-man ewit choaz eur vestrez.
TRADUCTION. — Un petit clerc de la ville de Morlaix — Est venu en ce pays pour choisir une maîtresse.
Chanté par Maria Raoul, Port-Blanc.